# Παιχνίδι «Τυφλόμυγα»

Ας παίξουμε ένα παιχνίδι, την τυφλόμυγα!
Αρχικά, τα παιδιά επιλέγουν ένα παιδί που κάνει την «τυφλόμυγα». Έπειτα δένουν τα μάτια του με ένα μαντήλι και το παιχνίδι ξεκινά.
Σκοπός του παιχνιδιού είναι η «τυφλόμυγα» να πιάσει ένα από τα παιδιά που γυρίζουν γύρω της και την πειράζουν. Εάν καταφέρει και πιάσει κάποιο παιδί, το ψηλαφίζει και προσπαθεί να το αναγνωρίσει. Να μαντέψει δηλαδή ποιος/ποια είναι (από το ύψος, τα μαλλιά, τα ρούχα του/της κλπ). Αν η «τυφλόμυγα» καταφέρει και αναγνωρίσει το παιδί που έπιασε, μαντεύοντας σωστά το όνομά του, βγάζει το μαντήλι και το παιδί αυτό γίνεται πλέον η νέα «τυφλόμυγα».
Ένα θαυμάσιο παιχνίδι ενσυναίσθησης, που βοηθάει τα παιδιά να μπουν στη θέση των ατόμων με οπτική αναπηρία.
(Η εικόνα είναι από τον πίνακα του George Morland "Blind Man's Buff", που βρίσκεται στο Ινστιτούτο Τεχνών του Nτιτρόιτ, στο Μίσιγκαν).

###